बिलासपुर की रहने वाली 40 वर्षीय सायरा बेगम गुवाहाटी में घरेलू सहायिका के तौर पर काम करती हैं। उन्होंने बताया कि सूची में उनका और उनकी बेटी के नाम शामिल हैं लेकिन उनके पति का नाम नहीं है। उन्होंने बताया कि आवेदन करते समय पति के नाम को परिवार के मुखिया के तौर पर अंकित किया गया था। बेगम के दोनों बेटों के नाम भी एनआरसी के मसौदे में नहीं हैं। उन्होंने कहा, हम इस बात से आश्चर्यचकित हैं कि उनका नाम मसौदे में शामिल नहीं है। मेरे पति और बेटों को अब फिर से गांव जाना होगा, जहां उन्होंने सूची में नाम दर्ज किए जाने के लिए आवेदन किया था। हमने एक ही दस्तावेज पेश किए थे और वास्तव में मुझे यह साबित करना था कि उनसे (मेरे पति से) मेरा निकाह हुआ है।’